Скорости на четене

Скоростите на четене са три:
1. Ал-Тахкийк (أَلتَحقِيق) – бавно четене. При бавното четене четецът изговаря бавно и внимателно всяка буква със съответните ѝ качества и характеристики. При този вид четене има опасност от удължаване на къса гласна. Това е най-доброто четене що се отнася до осмисляне на Корана.
2. Ал-Тадуийр (أَلتَدْوِير) – умерено четене. Умереното четене е по-бързо от бавното четене, но не е прекалено бързо. Това е най-доброто четене що се касае до правилното изговаряне на буквите и думите.
3. Ал-Хадр (أَلحَدْر) – бързо четене. При бързото четене често се допускат грешки от вида на пропускане на букви, неправилно изговаряне на букви или незачитане атрибутите и качествата на дадени букви.
И трите скорости на четене са приемливи и разрешени, но трябва да се отбележи, че Мухаммед (с.а.с.) винаги е чел Корана бавно и изразително, вниквайки в написаното.
